Uredba Komisije (EGS) št. 2080/91

z dne 16. julija 1991

o nadomestitvi oznak, določenih na podlagi nomenklature skupne carinske tarife, ki je veljala dne 31. decembra 1987, z oznakami, določenimi na podlagi kombinirane nomenklature v nekaterih uredbah, ki se nanašajo na uvrstitev blaga

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi in o skupni carinski tarifi [1], kakor je bila nazadnje spremenjena z Uredbo Komisije (EGS) št. 1056/91 [2], in zlasti člena 15 Uredbe,

ker je Uredba Sveta (EGS) št. 950/68 z dne 28. junija 1968 o skupni carinski tarifi [3], kakor je bila razveljavljena z Uredbo (EGS) št. 2658/87, uvedla nomenklaturo skupne carinske tarife na podlagi Konvencije z dne 15. decembra 1950 o nomenklaturi za uvrstitev blaga v carinske tarife;

ker je Komisija sprejela vrsto uredb, ki se nanašajo na uvrstitev blaga v nomenklaturo skupne carinske tarife na podlagi Uredbe Sveta (EGS) št. 97/69 z dne 16. januarja 1969 o ukrepih, ki jih je treba sprejeti za enotno uporabo nomenklature skupne carinske tarife [4], kakor je bila razveljavljena z Uredbo (EGS) št. 2658/87;

ker je Uredba (EGS) št. 2658/87 uvedla nomenklaturo blaga, imenovano kombinirana nomenklatura, ki ustreza zahtevam skupne carinske tarife, pa tudi statistiki zunanje trgovine Skupnosti ter temelji na Mednarodni konvenciji o harmoniziranem sistemu poimenovanj in šifrirnih oznak blaga, ki nadomešča Konvencijo z dne 25. decembra 1950;

ker člen 15(1) Uredbe (EGS) št. 2658/87 določa, da oznake in poimenovanja blaga, ki temeljijo na kombinirani nomenklaturi, nadomestijo tisti, ki so bili uvedeni na podlagi nomenklature skupne carinske tarife, ki je veljala dne 31. decembra 1987;

ker bi bilo treba tiste uredbe, ki so s praktičnega vidika še pomembne in katerih prenos ne bo zahteval vsebinskih sprememb, v skladu s tem spremeniti in tako dopolniti prvotno serijo uredb, ki je bila sprejeta z Uredbo Komisije (EGS) št. 646/89 [5] in Uredbo (EGS) št. 2723/90 [6],

SPREJELA NASLEDNJO UREDBO:

Člen 1

V uredbah, naštetih v stolpcu 1 Priloge, ki se nanašajo na blago, poimenovano v stolpcu 2, se oznake v stolpcu 3, ki temeljijo na nomenklaturi skupne carinske tarife, nadomestijo z oznakami, ki temeljijo na kombinirani nomenklaturi in so naštete v stolpcu 4.

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. julija 1991

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 107, 27.4.1991, str. 10.

[3] UL L 172, 22.7.1968, str. 1.

[4] UL L 14, 21.1.1969, str. 1.

[5] UL L 71, 15.3.1989, str. 20.

[6] UL L 261, 25.9.1990, str. 24.

--------------------------------------------------

PRILOGA

Uredba (EGS) št. | Poimenovanje blaga | Številka SCT | Oznaka KN |

(1) | (2) | (3) | (4) |

2257/87 | 1.Proizvodi pod podštevilko 27.07 B skupne carinske tarife, namenjeni za obdelavo v procesu, s katerim se pridobivajo proizvodi, ki se lahko uporabljajo za pogonsko gorivo ali ogrevanje, se uvrščajo pod podštevilko 27.07 B II, če je ta proces naveden v dodatni opombi 5 k poglavju 27 skupne carinske tarife | 27.07 B II | 2707109027072090270730902707509127075099 |

| 2.Proizvodi pod podštevilko 27.07 B se prav tako uvrščajo pod podštevilko 27.07 B II, kadar se obdelajo drugače, kakor je navedeno v prejšnjem odstavku, in iz njih se pridobivajo proizvodi, ki se lahko uporabljajo kot pogonsko gorivo ali kurjava, če se slednja naprej industrijsko obdela | 27.07 B II | 2707109027072090270730902707509127075099 |

| Če se zgoraj navedeni pridobljeni proizvodi uporabljajo kot pogonsko gorivo ali kurjava, se uporabljeni proizvodi pod podštevilko 27.07 B sorazmerno uvrstijo pod podštevilko 27.07 B I | 27.07 B I | 27071010270720102707301027075010 |

2585/86 | Plinsko olje za obdelavo z žveplovo kislino, pri kateri se osnovnim proizvodom doda 98-odstotna žveplova kislina v količini 10 litrov na 100 m3, to je 0,01 vol. %, čemur sledi nevtralizacija z 20-odstotno raztopino natrijevega hidroksida v količini 38 litrov na 100 m3, to je 0,038 vol. %, in naknadna obdelava z aktivnim ogljikom v filtru velikosti okrog 5 m3 s prisilnim filtriranjem pod pritiskom črpalke | 27.10 C I (c) | 27100069 |

810/83 | 1.Keramični hranilnik v obliki prašička, približno 15 cm dolg in 9 cm visok, s cvetličnim motivom, z režo na hrbtu za vnašanje kovancev in s pokrovčkom iz mehke gume v okrogli odprtini na spodnji strani, skozi katero se kovanci vzamejo ven | 69.13 | 6913 |

| 2.Keramični hranilnik v obliki kipca starca (berača), približno 18 cm visok, z narisanim obrazom in obleko, z režo za vnašanje kovancev in s pokrovčkom iz mehke gume v okrogli odprtini na spodnji strani, skozi katero se kovanci vzamejo ven | 69.13 | 6913 |

| 3.Keramični hranilnik v obliki pingvina, približno 30 cm visok, z režo na zadnji strani za vnašanje kovancev in s ključavnico na spodnji strani | 69.13 | 6913 |

| 4.Plastični hranilnik v obliki pingvina, približno 16 cm visok, z rdečim šalom in režo na zadnji strani za vnašanje kovancev | 39.07 B V (d) | 39264000 |

| 5.Hranilnik v obliki stilizirane podobe otroka, iz barvanega lesa, približno 16 cm visok, sestavljen iz cilindrične posode z režo za vnašanje kovancev, na kateri je lesen zamašek, ki se lahko odpre, da se lahko vzamejo ven kovanci, in je pritrjen na tri dele, ki predstavljajo roke in premikajočo se glavo | 44.27 B | 442010 |

| 6.Kovinski hranilnik v obliki miniaturnega pisemskega nabiralnika (približno 12 cm visok, s podstavkom približno 5 × 6 cm); rdeče barve, z luknjico na zadnji strani, kjer se lahko obesi na steno, z režo na sprednji strani za vnašanje kovancev in z vratci s ključavnico | 73.40 B | 73269098 |

2858/86 | 1.Registrator, ki ga sestavlja pravokotnik iz lepenke (približno 530 x 310 mm in debeline 1,84 mm), na vsaki strani prekrit s plastjo umetnega plastičnega materiala (debeline približno 0,23 mm), ki je na vseh štirih robovih zvarjen; prekrita lepenka je nato na dveh mestih prepognjena in tako se oblikuje hrbtišče registra. Na notranji strani je spenjalni mehanizem | 39.07 | 39261000 |

| 2.Registrator, ki ga sestavljata dva pravokotnika iz lepenke (vsaka platnica meri približno 310 x 220 mm in ima debelino 1,64 mm), trak iz lepenke (hrbtišče meri približno 310 x 45 mm in ima debelino 1,64 mm) in dva ozka trakova na obeh straneh hrbtišča (za ojačitev, vsak meri približno 310 x 14 mm in ima debelino 1,64 mm), prevlečen na obeh straneh s plastjo umetnega plastičnega materiala (debeline približno 0,42 mm), zvarjene na vseh štirih robovih, vzdolž vsega traku, ki tvori hrbtišče registratorja, in vzdolž ojačevalnih trakov. Na notranji strani je spenjalni mehanizem | 39.07 | 39261000 |

| 3.Registrator, ki ga sestavljata dva pravokotnika iz lepenke (vsaka platnica meri približno 255 x 310 mm in ima debelino 2,05 mm) in trak iz lepenke (hrbtišče meri približno 51 x 310 mm in ima debelino 2,05 mm), na vsaki strani prekrit s plastjo umetnega plastičnega materiala (debeline približno 0,40 mm), zvarjeno na vseh štirih robovih in vzdolž traku, ki oblikuje hrbtišče registratorja. Na notranji strani je spenjalni mehanizem | 39.07 | 39261000 |

| 4.Registrator, sestavljen iz pravokotnika iz lepenke (približno 520 x 310 mm), ki ima v sredini, vzdolž obeh prepognjenih linij, dve pravokotni reži (približno 290 x 6 mm), ki sta približno 18 mm narazen. Lepenka je na obeh straneh prevlečena s plastjo umetnega plastičnega materiala, ki je zvarjena na vseh štirih stranicah in v predelu rež. Na notranji strani je spenjalni mehanizem | 39.07 | 39261000 |

3929/86 | Sedemslojna vezana plošča dolžine od 1981 do 2400 mm, širine 762 do 1220 mm in debeline približno 44 mm, ki jo sestavlja jedro, stisnjeno med dve zunanji plasti iz trislojne vezane plošče, ta sedemslojna vezana plošča, ki ima dva dolga robova (po možnosti furnirana) in enega ali oba kratka robova (po možnosti furnirana), sestavljena iz enega samega kosa stavbnega lesa, znanega kot "letvice", ni bila naprej obdelana | 44.15 | 4412 |

3557/81 | Proizvod, pripravljen v zvitkih, ki ga sestavljata dve med seboj povezani plasti, ena iz polbeljenega kraft kartona teže 320 g/m2 in prevlečena na obeh straneh s plastjo polietilena (14 oziroma 18 g/m2) in druga iz aluminija s težo 26 g/m2 in debelino manj kakor 0,20 mm, prevlečena na zunanji strani s plastjo polietilena (35 ali 50 g/m2) | 48.07 D | 48113900 |

1592/71 | Kritine (predvsem za strehe) v zvitkih ali v obliki plošč ali pol, razrezane po meri na poseben način ali nerazrezane (kot skodle ali skodlaste plošče), sestavljene iz podlage iz papirja ali klobučevinaste lepenke, impregnirane ali neimpregnirane z asfaltom ali podobnim materialom, prevlečene na obeh straneh s plastjo tega materiala ali potopljene v isti material, prevlečene ali neprevlečene z mineralnimi snovmi (pesek, odpadki skrilavcev, kamni itn.), ali z eno plastjo, ki jo pokriva tanek kovinski sloj (predvsem baker ali aluminij) | 68.08 | 6807101168079000 |

679/72 | "Steklasti porcelan" ali "polsteklasti porcelan", ki predstavlja bolj ali manj postekljene keramične izdelke z rahlo sivkasto belim ali umetno barvanim keramičnim materialom, ki je gladek na otip jezika, se temu primerno uvršča pod številke ali podštevilke 69.09 A, 69.11, 69.13 B ali 69. 14 A skupne carinske tarife, kadar ima tudi naslednje lastnosti: (a)raven poroznosti (količnik vpojnosti vode), ki ne presega 3 %, izmerjeno po metodi iz Priloge I;(b)gostoto 2,2 ali več:(c)prosojnost, pri čemer znaša debelina največ kake 3 mm, merjena po metodi iz Priloge II. Zadnje merilo pa ne velja, kadar je keramični material obarvan v osnovni masi ali prevlečen z barvno ali motno glazuro ali emajlom | 69.09 A 69.11 69.13 B 69.14 A | 5909110069116913100069141000 |

1220/84 | 1.Brezbarvne steklene rozete ("strass"), osmerokotne (premera približno 14 mm), mehansko rezane in brušene, ki imajo več faset na obeh straneh, simetrično preluknjane na dveh krajih blizu roba; ponavadi so montirane na opremo električne razsvetljave | 70.14 A I | 94059111 |

| 2.Brezbarvni stekleni obeski ("strass"), ovalni (npr. približno 50 × 29 mm), mehansko rezani in brušeni, ki imajo več faset na obeh straneh, preluknjani pri vrhu; ponavadi so montirani na opremo električne razsvetljave | 70.14 A I | 94059111 |

| 3.Brezbarvne steklene kroglice ("strass") (premera približno 30 mm), mehansko rezane in brušene, ki imajo več faset opremljenih s kovinskimi kaveljčki za pritrditev; ponavadi so montirane na opremo električne razsvetljave | 70.14 A I | 94059111 |

| 4.Brezbarvni stekleni biseri ("strass") (premera okoli 10 mm), mehansko rezani in brušeni, ki imajo več faset, preluknjani po osrednji osi; ponavadi se uporabljajo pri izdelavi imitacije nakita | 70.19 A I (a) | 70181011 |

3558/81 | Medicinski uhani, tudi pakirani v sterilno embalažo, izdelani iz jekla, prevlečenega z zlatom ali s srebrom, sestavljeni iz palčke z okrasno glavo in matice "metuljčka", palčka pa se uporablja za luknjanje ušesa s posebno napravo, ki uhan pričvrsti v ušesno mečico | 71.16A | 71171991 |

1030/86 | Obroček za ključe, sestavljen iz ponikljane jeklene verižice, dolge približno 3 cm, ki ima na enem koncu obroček iz iste kovine, ki se lahko odpira in zapira, in na drugem koncu majhno zaščitno pokrivalo iz plastičnega materiala (približno 5 × 2,5 cm), ki vsebuje miniaturni adresar, platnica katerega ima reklamno sporočilo | 73.40 B | 73262090 |

1480/83 | Kompleti za otroke, ki jih sestavlja: 1.verižica iz navadne kovine, kameji podoben obesek iz navadne kovine in plastike, dva uhana, broška in prstan iz navadne kovine in plastike, pakirani v eno embalažo;2.verižica iz navadne kovine, obesek v obliki ure, dva uhana, dve zapestnici in dva prstana iz plastike, pakirani v eno embalažo | 97.03 B | 95037000 |

--------------------------------------------------